##  Elnökségi ülés

##  ELTE Pedagógiai és Pszichológiai Kar Hallgatói Önkormányzat

## Jegyzőkönyv

## 2021. december 16. (18:30-19:28)

## Helyszín: KAZY

**Jelenlévők:**

1. **Diczkó Dalma Elnök**
2. **Szőke Júlia Alelnök**
3. **Szabó Anna Szombathelyi ügyekért felelős alelnök**
4. **Horváth Szonja Gazdasági Bizottság elnöke**
5. **Fejes Zsófia Diákjóléti Bizottság elnöke**
6. **Zsolnai Dorottya Kommunikációs Bizottság elnöke**
7. **Tóth Cintia Tanulmányi Bizottság elnöke**
8. **Bölcskei Dalma Külügyi Bizottság elnöke**
9. **Fekete Anna Rendezvényszervező Bizottság elnöke**
10. **Gál Anna Perspektíva főszerkesztő**
11. **Téglási Berta Ellenőrző Bizottsági elnök**

Az ELTE PPK HÖK Elnökségi ülése 9 mandátummal határozatképes.

Diczkó Dalma javaslatára az ülés jegyzőkönyvvezetője Téglási Berta.

A javaslatot az Elnökség 9 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

1. **Aktualitások és beszámolók**
2. **Egyebek**

Az Elnökség 9 igen, 0 nem és 0 tartózkodással egyhangúlag elfogadta a meghívóban rögzített napirendi pontokat.

**1. Aktualitások és beszámolók**

Tóth Cintia beszámol egy tanulmányi problémáról, miszerint a GTK-s tanárok nem informálták megfelelően a diákokat a félév végi jegyeik beírásáról, a javítási lehetőségeikről. Beszámol továbbá arról, hogy az Educatio kiállításról szóló megbeszélés hogy zajlott. Hibrid módon tervezik megtartani az eseményt. Ennek a részleteiről mesélt.

Bölcskei Dalma beszámol arról, hogy részt vett az EHÖK Küldöttgyűlésén.

Fekete Anna beszámol a múlt héten lezajlott képzésekről. Beszámol a Gólyahét főszervező párosának a kiválasztásáról. Ezen kívül szóba hozza a jövő félév során megjelenő képzéstartókat. Februárban tervezik megvalósítani az Animátori Kör, eddig vírus miatt elhalasztott szokásait

Szabó Anna szombathelyi eseményekről számolt be, a vizsgákat a tanárok élőben tervezik lefolytatni és hogy egyéb, ösztöndíjakról szóló megkeresések érkeztek felé.

Horváth Szonja beszámol arról, hogy részt vett EHÖK Gazdasági Bizottságának az ülésén. Ezen eseményen szó volt arról, hogyan változnak a pénzügyi keretek igénylésének a folyamatai.

Zsolnai Dorottya beszámol arról, megtörtént a Jeges Est eseményének hirdetése december elején. Az EHÖK aktuális adománygyűjtése is posztolva lett a közösségi oldalakra. Elindult Instagramon az elnökségi tagok bemutatkozása. A Kommunikációs, Marketing és Rekrutációs Igazgatóság munkatársaival is megtörtént a korábban már bejelentett meeting, ahol a PPK-s eseményekről képeket és videókat kellett szolgáltatniuk.

Továbbá a PPK Kommunikációs Irodájával is történt egy egyeztetés, ahol a nyílt hétről volt szó. Az EHÖK tudományos konferenciája is szóba jött.

Fejes Zsófia beszámol arról, hogy beérkeztek a kari pályázatok. Ezen már részt vett Lillik Dóra az újonnan megválasztott pályázati és kollégiumi referens. Megtörtént a KÖB, itt elfogadták a pályázatokat. Tartós élelmiszer gyűjtés is volt. Megtörtént a Szociális és Ösztöndíj Bizottság ülése, ahol szó volt a szociális támogatás kiírásról. Beszámol egy beszélgetésről, amit egy szombathelyi képviselővel folytatott közéleti pályázatokról.

Gál Panni beszámol arról, hogy lezárult a 2. témahónap ás hamarosan lezárul a 3. témahónap is.

Diczkó Dalma beszámol arról, hogy minden egyes bizottság működéséről szóló ügyrendeket ő és az alelnök el fogják készíteni. Szó esett az Alapszabály megváltoztatásáról is. Felkérte a jelenlévő elnököket, hogy ezeken a találkozókon jelen legyen az összes bizottsági tag. Beszámolt arról, hogy létre fog hozni, egy összHÖK-ös naptárat a PPK-s HÖK tagoknak. Ebben minden esemény fel lesz tüntetve.

**2. Egyebek**

Zsolnai Dorottya az elnökségi tagok segítségét kéri abban, hogy gondolkozzanak, vajon ki lenne megfelelő jelölt az ő utódjának, mint Kommunikációs Bizottsági elnök.

Nem érkezett több bejelentés, így Diczkó Dalma az ülést 19:28 perckor lezárja.

Budapest, 2021. december 16.

Diczkó Dalma Téglási Berta

 elnök elnök

ELTE PPK HÖK Ellenőrző Bizottság

 ELTE PPK HÖK